stanford-oval/wikipedia huggingface dataset:
צ'ארלס וילסון (פיזיקאי)

| --- | --- |

צ'ארלס וילסון
 לידה:  14 בפברואר 1869 גלנקורס, סקוטלנד, הממלכה המאוחדת 
 פטירה:  15 בנובמבר 1959 (בגיל 90) קרלופס, סקוטלנד, הממלכה המאוחדת 
 ענף מדעי:  פיזיקה
 מקום מגורים:  סקוטלנד
 מקום קבורה:  Cemetery, St Andrew's Church, Neidpath Road, Peebles 
 מקום לימודים:  אוניברסיטת מנצ'סטר  סידני ססקס קולג'  אוניברסיטת קיימברידג'  בית ספר ברדפורד 
 מנחה לדוקטורט:  ג'יי ג'יי תומסון 
 מוסדות:  מעבדת קוונדיש  אוניברסיטת קיימברידג' 
 תלמידי דוקטורט:  ססיל פאוול 
 פרסים והוקרה:  פרס ומדליית גאבור (1931)  מדליית יוז (1911)  מדליית פרנקלין (1929)  פרס נובל לפיזיקה (1927)  מדליית הווארד נ. פוטס (1925)  המדליה המלכותית (1922)  מדליית קופלי (1935)  Gunning Victoria Jubilee Prize  עמית כבוד  עמית החברה המלכותית 
 בן או בת זוג:  Jessie Fraser 
 תרומות עיקריות
 המצאת תא הערפל
 
צ'ארלס תומסון ריס וילסון (באנגלית: Charles Thomson Rees Wilson; ‏14 בפברואר 1869 – 15 בנובמבר 1959) היה פיזיקאי סקוטי ומטאורולוג שזכה בפרס נובל לפיזיקה לשנת 1927 על שיטתו לגרום למסלולי חלקיקים טעונים חשמלית להיות נראים באמצעות עיבוי אדים (תא הערפל).
חייו

וילסון נולד בקהילת גלנקורס שבמידלות'יאן לג'ון וילסון שעבד כחוואי ולאנני קלארק הרפר. המשפחה עברה למנצ'סטר לאחר מותו של האב ב-1873. וילסון למד ביולוגיה באוניברסיטת מנצ'סטר ושאף להיות רופא. לאחר שסיים את התואר שם, למד בסידני סאסקס קולג' בקיימברידג', שם התעניין בפיזיקה ובכימיה.
לאחר לימודיו בסידני סאסקס החל וילסון להתעניין במטאורולוגיה, וב-1893 החל ללמוד על עננים ותכונותיהם. הוא עבד במשך תקופה במצפה הכוכבים שבבן נוויס, שם ערך תצפיות על היווצרות עננים. וילסון ניסה לשחזר את היווצרות העננים בקנה מידה קטן יותר במעבדה בקיימברידג', על ידי פיזור אוויר לח במכל אטום. לאחר מכן התנסה ביצירת עקבות עננים בתא שנגרמו על ידי יונים וקרינה. על המצאת תא הערפל זכה בפרס נובל לפיזיקה בשנת 1927.
וילסון נישא ב-1908 לג'סי פרסר, בתו של כומר מגלאזגו, ולזוג נולדו ארבעה ילדים. הוא נפטר ביישוב הסמוך לאדינבורו, מוקף במשפחתו.
אותות הוקרה

זוכה פרס נובל לפיזיקה לשנת 1927.
זוכה מדליית קופלי לשנת 1935.
מכתש וילסון שעל פני הירח קרוי על שמו, על שם אלכסנדר וילסון ועל שם ראלף אלמר וילסון.
האגודה למדעים מדויקים בסידני סאסקס קולג' בקיימברידג',, נקראת על שמו "אגודת וילסון".
פתיחה פולנית

פתיחה פולנית (נקראת גם פתיחת סוקולסקי או אורנגאוטן) היא פתיחה שחמט נדירה שמתחילה במסע:
ב4
על פי מאגרי מידע שונים, מתוך עשרים מסעים ראשונים חוקיים ללבן, המסע 1.ב4 נמצא במקום התשיעי בפופולריות שלו, בספר הפתיחות של אתר השחמט הישראלי פתיחה זו נמצאת במקום השמיני בפופולריות שלה. פתיחה זו נחשבת לפתיחה נדירה, לכן מסווגת A00 באנציקלופדיית פתיחות השחמט (ECO).
סקירה

הפתיחה מעולם לא הייתה פופולרית ברמה המקצועית, אמנם מספר שחקנים בולטים השתמשו בה בכמה מקרים (לדוגמה, במשחק בין ריכרד רטי לאברהם ספייז'ר בסכוונינגן בשנת 1923, ובוריס ספאסקי נגד וסילי סמיסלוב בשנת 1960 במשחק מוסקבה-לנינגרד). השחקן הסובייטי אלכסיי פאבלוביץ' סוקולסקי כתב מונוגרפיה על פתיחה זו בשנת 1963, Debyut 1 b2–b4.
אולי השימוש המפורסם ביותר של פתיחה זו הגיע במשחק סבלי טרטקובר נגד גזה מארוצי, בטורניר השחמט בניו יורק בשנת 1924 ב-21 במרץ. מקורו של השם "פתיחת אורנגאוטן" ממשחק זה: השחקנים ביקרו יום קודם בגן החיות ברונקס, בביקור זה טרטקובר התייעץ עם אורנגאוטן בשם סוזן, והיא אותתה לו בדרך כלשהי, כך התעקש טרטוקבר, שהוא צריך לפתוח במסע ב-4. בנוסף, טרטקובר ציין שקידום הרגלי למשבצת ב5 הזכירה לו את טיפוס האורנגאוטן. באותו המשחק, טרטקובר הצליח להוביל את המצב שלאחר הפתיחה למצב עמיד, אך המשחק הסתיים בתיקו. אלכסנדר אלכין שהשתתף בטורניר וכתב ספר עליו, אמר שהמסע 1.ב4 הוא מסע ישן, והבעיה איתו היא שהוא חושף את כוונות הלבן לפני שהלבן יודע את כוונות השחור.
הפתיחה מבוססת ברובה על טקטיקה בצד המלכה או על משבצות ו6 וז7. שחור יכול להגיב במגוון דרכים, לדוגמה: שחור יכול לעשות מסע במטרה לתפוס את מרכז הלוח (שמסעו של הלבן מתעלם ממנו לגמרי), עם 1...ד5 (שיכול להמשיך עם 2.רב2 מהד6, שתוקף את משבצת ד4 ומגן על ה7–ה5), 1...ה5 או 1...ו5. מסעות פחות שאפתניים כמו 1...פו6, 1...ג6 (תגובה זו מובילה לווריאציית איגוף, המהווה הכנה למסעות ...מהב6 או ...א5), גם 1...ה6 היא תגובה סבירה. ניסיונות נדירים יותר נעשו בעבר עם 1...א5 או 1...ג5. התגובה השחורה 1...ה6 בדרך כלל ממשיכה במסע ...ד5, ...פו6 ולבסוף ...ג5. לאחר 1.ב4 ה5 הלבן יכול להתעלם ממהתקפה של השחור על החייל בב4 ולשחק 2.רב-2, כאשר לשחור יש כמה מהלכי תגובה אפשריים: 2...ד6, 2...ו6 וגם 2...ר:ב-4. לאחר 1...א5 הלבן יקדם בדרך כלל את הרגלי שלו וישחק 2.ב-5, ותוך כדי ינצל את חולשת השחור בצד המלכה שלו. התגובה 1...ג5, המכונה גמביט ברמינגהאם, היא חדה ואגרסיבית הרבה יותר ובדרך כלל משוחקת בשביל להימנע מתאוריה. לאחר שהרגלי יאכל, השחור יגדיל את הלחץ על משבצת ג5 ויפתח התקפה כנגד המבנה החלש של צד המלכה של הלבן גם אם זה יעלה בתפיסת מקום במרכז.
וריאציות

1...ג5 (גמביט ברמינגהאם)
1...ג6 (וריאציית איגוף)
1...ג6 2.רב2 א5 3.ב5 ג:ב5 4.ה4 (גמביט שולר)
1...ד5 2.רב2 ג6 3.א4 (וריאציית מאיירס)
1...ה5 2.א3 (התקפת בוגייב)
1...ה5 2.רב2 ג5 (גמביט וולפרט)
1...ה5 2.רב2 ו6 3.ה4 ר:ב4 (גמביט טרטקובר)
1...ה5 2.רב2 ו6 3.ה4 ר:ב4 4.רג4 פג6 5.ו4 מה7 6.ו5 ז6 (וריאציית ברינקמן)
1...פא6 (הגנת בוקר וריאציית קינגסלי)
1...פג6 (וריאציית גריגוריאן)
1...פו6 2.רב2 ז6 3.ז4 (חוד פולני)
1...פח6 (וריאציית קרניאווסקי)
1...ב5 (הגנת קולן)
הערות שוליים

↑  ראו דוגמה: 365  chess opening explorer, chessBase, וchessgames.com opening explorerr
↑  אתר השחמט הישראלי, באתר www.ichess.co.il
↑  Savielly Tartakower vs Geza Maroczy (1924), www.chessgames.com
↑  Danelishen, Gary M., The Final Theory of Chess, Berea, OH: Phillidor Press, 2008
↑  Weinreb, Michael., The kings of New York : a year among the geeks, oddballs, and geniuses who make up America's top high school chess team, 1st ed, New York: Gotham Books, 2007
↑  Alekhine, Alexander, 1892-1946., New York 1924, 21st century ed, Milford, CT: Russell Enterprises, 2008
↑  HOW TO MEET THE POLISH & GROB, ‏2012-04-19
הערות שוליים > ביבליוגרפיה

Dunnington, Angus., Winning unorthodox openings, London: Everyman Publishers, 2000
Hooper, David, 1915-, The Oxford companion to chess, 2nd ed, Oxford: Oxford University Press, 1996
Konikowski, Jerzy, 1947-, The Sokolsky opening 1.b4 in theory & practice, Milford, CT: Russell Enterprises, 2009
Lapshun, Yury., Play 1b4! : [shock your opponents with the Sokolsky], London: Gloucester Publishers, 2008
Schiller, Eric., Unorthodox chess openings, 2nd ed, New York: Cardoza Pub., 2003
| פתיחות שחמט |
| --- | --- | --- |
| פתיחות אב | משחק פתוח • משחק חצי פתוח • משחק סגור • משחק חצי סגור • פתיחת איגוף • פתיחה נדירה |  |
| פתיחות גמביט | גמביט אבנס • גמביט בודפשט • גמביט המלך • גמביט המלכה • גמביט המלכה הנדחה • גמביט המלכה הנרצה • פתיחה סקוטית • גמביט לטבי • הגנה אוסטרית • הגנת צ'יגורין • הגנה בלטית • הגנת מרשל |  |
| הגנה הודית | הגנת בנוני • גמביט בודפשט • פתיחה קטלאנית • הגנה נימצו-הודית • הגנת בנוני מודרנית • הגנה הודית של המלכה • הגנת גרינפלד • הגנה הודית של המלך • התקפת טורה • הגנה הודית מזרחית • התקפת טרומפווסקי • הגנה מקסיקנית |  |
| פתיחות הגנה | הגנה הודית של המלך • הגנה הודית של המלכה • הגנה הודית מזרחית • הגנה נימצו-הודית • הגנת נימצוביץ' • הגנה הולנדית • הגנה מודרנית • הגנת בנוני • הגנת פילידור • הגנת גרינפלד • הגנת אלכין • הגנת קארו-קאן • הגנת שני הפרשים • הגנה ברלינאית • הגנה צרפתית • הגנה סיציליאנית • פתיחת פירץ  • טנגו הפרשים השחורים • פתיחה רוסית |  |
| פתיחות התקפה | התקפת ריכטר-ורסוב • התקפת טרומפווסקי • התקפת טורה • התקפת הודג'סון • פתיחת לארסן |  |
| פתיחות שיטתיות | שיטת לונדון • שיטת קול |  |
| פתיחות ללא סיווג | פתיחה איטלקית • פתיחה אנגלית • פתיחת בירד • פתיחה ספרדית • פתיחה ספרדית, וריאצית ההחלפה • פתיחה וינאית (משחק וינה) •  פתיחת ארבעת הפרשים • פתיחת רץ המלך • פתיחה קטלאנית • פתיחת רטי  • פתיחת בארנס • פתיחת סארגוסה • פתיחה פולנית • פתיחת גרוב • פתיחת אנדרסן • פתיחת קלמנץ • פתיחת דורקין • פתיחת אמאר • פתיחת דאנסט • פתיחת וור • פתיחת דספרז • פתיחת מיזס • פתיחת ואנ'ט קרויג'ס |  |
| אחר | אנציקלופדיית פתיחות שחמט • מלכודות בפתיחה בשחמט |  |
ראו גם פורטל השחמט • קטגוריה:פתיחות שחמט • קטגוריה:שחמט
פרדוקס גרוסמן-שטיגליץ

פרדוקס גרוסמן-שטיגליץ הוא פרדוקס שהועלה על ידי סטנפורד ג' גרוסמן ויוסף שטיגליץ, בפרסום משותף שלהם בכתב העת American Economic Review בשנת 1980, שמשמעותו ששוק יעיל באופן מושלם הוא בלתי אפשרי, מאחר שאם המחירים היו משקפים באופן מושלם את המידע הקיים, לא היה שום רווח מאיסוף מידע ושיקופו במחירים, ובמצב כזה מסחר בשוק ההון היה מתמעט, עד שהשוק היה קורס לבסוף.
נוסחת השוק היעיל הרציונלי

נוסחת השוק היעיל הרציונלי, מכירה בכך שהמשקיעים לא יישאו באופן רציונלי בהוצאות של איסוף מידע אלא אם הם מצפים שיתוגמלו בתשואות גבוהות יותר בהשוואה לחלופה החופשית של קבלת מחיר השוק. המסקנה היא שמשקיעים פאסיביים המשקיעים במדד, נהנים מפירות עבודתם של המשקיעים האקטיביים שעובדים בניתוח ערכם של המניות או משלמים למנהלי השקעות שיעשו זאת עבורם. לכן, אם השווקים היו יעילים באופן מושלם - המשקיעים האקטיביים היו מכירים בכך, ולפי דפוס פעולה רציונלי מפסיקים את ניתוח מחירי המניות ושיקוף המידע החדש.
חוקרים הציעו מודלים שונים המתמודדים עם הפרדוקס ומציעים מודלים של שווקים יעילים המציעים מידה קלה של תגמול לתמחור של מידע חדש, ובכך מיישבים את הפרדוקס.
הערות שוליים

↑  Grossman, Sanford J.; Stiglitz, Joseph E. (June 1980). "On the Impossibility of Informationally Efficient Markets" (PDF). American Economic Review. 70 (3): 393–408.
↑  RR #48 - Market Efficiency, Grossman-Stiglitz Paradox, and the Home Ownership, נבדק ב-2023-09-19
↑  Alessandro Fiori Maccioni, "THE RISK NEUTRAL VALUATION PARADOX", University of Sassari, CRENoS and DEIR
↑  Hui Ou-Yang, Weili Wu, "Informationally Efficient Markets in Grossman and Stiglitz (1980)",
צ'ארלס ורדיס

צ'ארלס ורדיס (באנגלית: Charles Vardis;‏ 16 באוקטובר 1985 – 19 בספטמבר 2021) היה כדורגלן גנאי ששיחק בעמדת הקשר האחורי.
קריירת מועדונים

ורדיס נולד בגאנה, ושיחק באקרה הארטס אוף אוק מליגת העל הגאנאית במשך חמש עונות. בקיץ 2008 הושאל למכבי הרצליה מהליגה הלאומית, במדיה ערך שלוש הופעות ליגה. הוא שיחק עבור אקרה הארטס אוף אוק גם בליגת האלופות האפריקאית. בקיץ 2009 עבר לניו אדוביאס יונייטד, העולה החדשה לליגת העל הגאנאית.
חיים אישיים

ב-19 בספטמבר 2021 מת ורדיס לאחר מחלה.
הערות שוליים

↑  Charles Vardis באתר ההתאחדות לכדורגל בישראל (באנגלית)
↑  LEN CLAY: New Edubiase FC-Real Tamale United באתר Football Ghana, ‏ 20 באוקטובר 2009 (באנגלית)
↑  Charles Vardis: Former Hearts of Oak midfielder dies at age 35 באתר Pulse, ‏ 20 בספטמבר 2021 (באנגלית)
צ'ארלס וילקס

| --- | --- |
צ'ארלס וילקס
צ'ארלס וילקס
 לידה:  3 באפריל 1798 ניו יורק, ארצות הברית
 פטירה:  8 בפברואר 1877 (בגיל 78) וושינגטון, ארצות הברית
 לאום:  אמריקאי
 תקופת הפעילות:  1838–1842 (כ־4 שנים)
 מספר מסעות:  1
 גילויים בולטים:  מיפוי אנטארקטיקה
 אזורים שחקר:  האוקיינוס השקט והאיים בו
 פרסים והוקרה:  מדליית זהב (פטרון) של החברה הגאוגרפית המלכותית (1848)  עמית האקדמיה האמריקאית לאמנויות ולמדעים 
 חתימה:   
 דף המוקדש לחייו
 
צ'ארלס וילקס (3 באפריל 1798 - 8 בפברואר 1877), מגלה ארצות וקצין בחיל הים האמריקאי.
תחילת דרכו

וילקס נולד בעיר ניו יורק בשנת 1798, הצטרף לחיל הים האמריקאי אחרי ששרת מספר שנים בצי הסוחר, ומונה בראש מחסן המפות והכלים בשנת 1833.
תקופתו כמגלה ארצות

בשנים 1838–1842 הוא פיקד על משלחת החקר של ארצות הברית - המשלחת האמריקאית הראשונה לאנטארקטיקה, שנודעה בשם משלחת וילקס. במהלך המסע, סקרו וילקס וצוותו את היבשת האנטארקטית וכן כ - 280 איים באוקיינוס השקט ובחוף האמריקאי של האוקיינוס השקט. הייתה זו משלחת שמיפתה יותר שטח וים מכל ניסיון קודם לחקור את אנטארקטיקה ואת האוקיינוס השקט, למעט ג'יימס קוק. וילקס היה בן זמנו של חוקר אנטארקטיקה הבריטי, ג'יימס קלארק רוס, ועל שמם של השניים נקראים אתרים טבעיים באנטארקטיקה. מדף קרח הנמצא סמוך לארץ וילקס נקרא על שמו של רוס.
תקופתו כקצין בחיל הים האמריקאי

בהיותו קצין בתחילת מלחמת האזרחים האמריקנית, פיקד וילקס על ספינת המלחמה סן חסינטו ב-8 בנובמבר 1861, ויירט את ספינת הדואר הבריטית טרנט בתעלת בהאמה, שם מצא ושבה את ג'יימס מסון ואת ג'ון סלידל, נציבי הקונפדרציה לבריטניה. "פרשת טרנט", כפי שכונתה, הייתה חבית חומר נפץ דיפלומטית. בראשית הפרשה קבלו את וילקס בתשואות אבל ממשל לינקולן הרגיש עצבנות מה לנוכח האפשרות שבריטניה תהפוך לבעלת - בריתם של אנשי הקונפדרציה ותכריז מלחמה על ארצות הברית, וכך שוחררו השבויים. בשנת 1866 יצא צ'ארלס וילקס לגמלאות בדרגת סגן - אדמירל, לאחר שנטל תפקיד בהקמת המיצפה הימי של ארצות הברית בוושינגטון. הוא מת ב-8 בפברואר 1877.
פרס באפט"א לסרט האנימציה הקצר הטוב ביותר

| --- | --- |
 מדינה:  הממלכה המאוחדת 
 הגוף המעניק:  האקדמיה הבריטית לאמנויות הקולנוע והטלוויזיה
 
פרס באפט"א לסרט האנימציה הקצר הטוב ביותר הוא פרס שנתי המוענק על ידי האקדמיה הבריטית לאמנויות הקולנוע והטלוויזיה (BAFTA) במסגרת פרסי באפט"א לקולנוע החל משנת 1990.
הפרס כונה בשמות שונים לאורך השנים "האנימציה הקצרה הטובה ביותר", "סרט האנימציה הקצר הטוב ביותר", והחל מ-2014 "סרט האנימציה הקצר הבריטי הטוב ביותר".
שנות ה-2010

| קטגוריה | סרט | מועמדים |  |  |  |
| --- | --- | --- | --- | --- | --- |
2010
| סרט האנימציה הקצר הטוב ביותר | Mother of Many | סאלי ארתור, אמה לזנבי |  |  |  |
| סרט האנימציה הקצר הטוב ביותר | The Gruffalo | מייקל רוז, מרטין פופ, Jakob Schuh, מקס לאנג |  |  |  |
| סרט האנימציה הקצר הטוב ביותר | The Happy Duckling | גילי דולב |  |  |  |
2011
| סרט האנימציה הקצר הטוב ביותר | The Eagleman Stag | מייקל פליז |  |  |  |
| סרט האנימציה הקצר הטוב ביותר | Matter Fisher | דייוויד פורסר |  |  |  |
| סרט האנימציה הקצר הטוב ביותר | Thursday | Matthias Hoegg |  |  |  |
2012
| סרט האנימציה הקצר הטוב ביותר | A Morning Stroll | גרנט אורצ'ד, סו גופה |  |  |  |
| סרט האנימציה הקצר הטוב ביותר | Abuelas | אפארין אגבל, פרנצ'סקה גרדינר, קסיה מליפן |  |  |  |
| סרט האנימציה הקצר הטוב ביותר | Bobby Yeah | רוברט מורגן |  |  |  |
2013
| סרט האנימציה הקצר הטוב ביותר | The Making Of Longbird | ויל אנדרסון, איינסלי הנדרסון |  |  |  |
| סרט האנימציה הקצר הטוב ביותר | Here To Fall | קריס קלי, אוולין מקגארת' |  |  |  |
| סרט האנימציה הקצר הטוב ביותר | I’m Fine Thanks | אימון או'ניל |  |  |  |
2014
| סרט האנימציה הקצר הבריטי הטוב ביותר | Sleeping With The Fishes | Yousif Al-Khalifa, James Walker, Sarah Woolner |  |  |  |
| סרט האנימציה הקצר הבריטי הטוב ביותר | I Am Tom Moody | איינסלי הנדרסון |  |  |  |
| סרט האנימציה הקצר הבריטי הטוב ביותר | Everything I Can See From Here | Bjorn-Erik Aschim, פרדריק ניקולאוס, סם טיילור |  |  |  |
2015
| סרט האנימציה הקצר הבריטי הטוב ביותר | The Bigger Picture | כריס היס, דייזי ג'ייקובס, ג'ניפר מג'קה |  |  |  |
| סרט האנימציה הקצר הבריטי הטוב ביותר | Monkey Love Experiments | איינסלי הנדרסון, קאם פרייזר, ויל אנדרסון |  |  |  |
| סרט האנימציה הקצר הבריטי הטוב ביותר | My Dad | מרקוס ארמיטג' |  |  |  |
2016
| סרט האנימציה הקצר הבריטי הטוב ביותר | Edmond | נינה גנץ, אמילי ג'ופרוי |  |  |  |
| סרט האנימציה הקצר הבריטי הטוב ביותר | Manoman | סיימון קרטרייט, קמילה קריסטיאן הודול |  |  |  |
| סרט האנימציה הקצר הבריטי הטוב ביותר | Prologue | ריצ'רד ויליאמס, אימוג'ן סאטון |  |  |  |
2017
| סרט האנימציה הקצר הבריטי הטוב ביותר | A Love Story | חאלד גד, אנושקה קישאני נאניאקארה, אלנה רוסקומב-קינג |  |  |  |
| סרט האנימציה הקצר הבריטי הטוב ביותר | The Alan Dimension | ג'אק קלינץ', ג'ונתן הרבוטל, מילי מארש |  |  |  |
| סרט האנימציה הקצר הבריטי הטוב ביותר | Tough | ג'ניפר זנג |  |  |  |
2018
| סרט האנימציה הקצר הבריטי הטוב ביותר | Poles Apart | פלומה באאזה, סר אן לאו |  |  |  |
| סרט האנימציה הקצר הבריטי הטוב ביותר | Have Heart | ויל אנדרסון |  |  |  |
| סרט האנימציה הקצר הבריטי הטוב ביותר | Mamoon | בן סטיר |  |  |  |
2019
| סרט האנימציה הקצר הבריטי הטוב ביותר | Roughhouse | ג'ונתן הודג'סון, ריצ'רד ואן דן בום |  |  |  |
| סרט האנימציה הקצר הבריטי הטוב ביותר | I'm OK | אליזבת הובס, אביגיל אדיסון, Jelena Popovic |  |  |  |
| סרט האנימציה הקצר הבריטי הטוב ביותר | Marfa | גרג מקלאוד, מיילס מקלאוד |  |  |  |
שנות ה-2020

| קטגוריה | סרט | מועמדים |  |  |  |
| --- | --- | --- | --- | --- | --- |
2020
| סרט האנימציה הקצר הבריטי הטוב ביותר | Grandad Was A Romantic | מריאם מוהג'ר |  |  |  |
| סרט האנימציה הקצר הבריטי הטוב ביותר | In her Boots | קתרין סטיינבקר |  |  |  |
| סרט האנימציה הקצר הבריטי הטוב ביותר | The Magic Boat | Naaman Azhari, ליליה לורל |  |  |  |
2021
| סרט האנימציה הקצר הבריטי הטוב ביותר | Do Not Feed the Pigeons | ג'ורדי מוררה |  |  |  |
| סרט האנימציה הקצר הבריטי הטוב ביותר | Affairs of the Art | לס מילס וג'ואנה קווין |  |  |  |
| סרט האנימציה הקצר הבריטי הטוב ביותר | Night of the Living Dread | דניאל גוף, האנה קלסו, אידה מלום ולורה ג'יין טאנברידג' |  |  |  |
2022
| סרט האנימציה הקצר הבריטי הטוב ביותר | The Ballad of Olive Morris | אלכס קאיודה-קיי |  |  |  |
| סרט האנימציה הקצר הבריטי הטוב ביותר | Bazigaga | ג'ו ינגביר מויס וסטפני צ'רמייל |  |  |  |
| סרט האנימציה הקצר הבריטי הטוב ביותר | Bus Girl | ג'סיקה הנוויק ולואיז פלמקוויסט הנסן |  |  |  |
| סרט האנימציה הקצר הבריטי הטוב ביותר | A Drifting Up | ג'ייקוב לי |  |  |  |
| סרט האנימציה הקצר הבריטי הטוב ביותר | An Irish Goodbye | טום ברקלי ורוס ווייט |  |  |  |
הערות שוליים

↑  Name of award listed in the BAFTA archive as Short Animation except in 2006 and 2007 where it is listed as Short Animation Film.
↑  Name of award altered by BAFTA to include the word British in 2014.
↑  אלון פרוכטר, "במערב אין כל חדש" מוביל את רשימת המועמדים לטקס פרסי הבאפט"א, באתר כאן – תאגיד השידור הישראלי, 19 בינואר 2023
| פרס באפט"א לקולנוע |
| --- | --- | --- |
| פרסים עכשוויים | שחקן • שחקנית • סרט אנימציה • סרט בריטי • ליהוק • צילום • עיצוב תלבושות • בכורה לתסריטאי, במאי או מפיק בריטי מצטיין • במאי • סרט תיעודי • עריכה • הסרט הטוב ביותר • סרט שאינו בשפה האנגלית • איפור ועיצוב שיער • מוזיקה • עיצוב הפקה • כוכב עולה • תסריט מעובד • תסריט מקורי • סרט אנימציה קצר • סרט קצר • סאונד • שחקן משנה • שחקנית משנה • אפקטים חזותיים |  |
| פרסים מיוחדים | פרס עמית באפט"א • תרומה מצטיינת לקולנוע • פרס מיוחד |  |
| פרסי עבר | פרס השחקן המבטיח • התסריט • התסריט הבריטי • השחקן הבריטי • השחקן הזר הטוב ביותר • השחקנית הבריטית • השחקנית הזרה |  |
| טקסים | 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020/21 • 2021 • 2022 • 2023 |  |
פתיחה קטלאנית

פתיחה קָטָלָאנית היא פתיחת שחמט שבה הלבן מאמץ קומבינציה של גמביט המלכה ופתיחת רטי:
הלבן משחק ד4 ו-ג4 ומבצע פיאנקטו עם הרץ שלו לערוגה ז2.
הרצף הנפוץ לפתיחה זו הוא:
ד4 פ-ו6
ג4 ה6
ז3 ד5
ר-ז2
אנציקלופדיית פתיחות שחמט (ECO) מסמנת פתיחה זו בקודים E01-E09.
לשחור יש בחירה בין שתי גישות עיקריות:
קטלאנית פתוחה - השחור משחק 4... ד:ג4 המאפשר בהמשך הגנה על הרגלי עם ...ב5 או ויתור עליו ומעבר למשחק פרוע.
קטלאנית סגורה - השחור אינו תופס את הערוגה ג4 ומשחק משחק סגור אך סולידי.
היסטוריה

שמה של הפתיחה הקטלאנית נובע מקטלוניה, לאחר שמארגני טורניר ברצלונה 1929 ביקשו מסבלי טרטקובר ליצור וריאציה חדשה כמחווה להיסטורית השחמט של האזור. פתיחה זו שוחקה מספר פעמים לפני שטרטקובר עשה בה שימוש בטורניר. עם זאת, במשחק של רטי נגד לאונהרדט בברלין 1928, למשל, המשחק הפך לקטלאנית פתוחה.
הפתיחה הקטלאנית הגיעה לשימוש שיא ברמת רב-אמן כאשר גם גארי קספרוב וגם ויקטור קורצ'נוי שיחקו אותה במשחקי חצי הגמר על המועמדות לאלוף העולם (חלק מהתהליך שנועד לקבוע מי יתמודד מול אלוף העולם אנטולי קרפוב על התואר) בלונדון בשנת 1983: 5 משחקים מתוך 11 היו קאטאלנים.
בשנת 2004, רובן פלגאר זכה בטורניר שציין את יום השנה ה-75 לברצלונה 1929 והולדתה של הפתיחה הקטלאנית, כשהוא מקדים בדירוג את רבי האמנים ויקטור קורצ'נוי ומיכאיל מארין. כל משחק בטורניר זה, שאף הוא נערך בברצלונה, החל במהלכים:
ד4 ד5
ג4 ה6
ז3 פ-ו6
עם השימוש שנעשה בה על ידי ולדימיר קראמניק, זכתה הקטלאנית לתשומת לב רבה. קראמניק שיחק את הפתיחה שלוש פעמים באליפות העולם בשחמט 2006. הקטלאנית גם שוחקה ארבע פעמים על ידי וישוואנתן אנאנד באליפות העולם בשחמט 2010. בשני המקרים, הן ב-2006 וב-2010 היריב היה וסלין טופאלוב, ובשניהם הלבן השיג שתי נקודות יותר מהשחור.
קטלאנית פתוחה

הקטלאנית הפתוחה (הקו הקלאסי) מתחילה במהלכים הבאים:
ד4 פ-ו6
ג4 ה6
ז3 ד5
ר-ז2 ד:ג4
פ-ו3 ר-ה7
הלבן מקריב חייל תמורת יתרון בפיתוח הכלים. תוך ניצול חסרון החייל השחור ב-ד5, רץ המלך הלבן מעכב את פיתוח צד המלכה של השחור.
קו זה היה מועדף על ידי רבי האמנים אנטולי קרפוב ויפים גלר כשחור ועל אולג רומאנישין כלבן.
בדרך כלל, הלבן ינסה לפצות על אובדן החייל עם מה-ג2 ו-א4 או פ-ה5 או מה-א4. כדי לשמור על החייל השחור ב-ג4, השחור יצטרך להחליש את צד המלכה עם ...א6 ו-...ב-5.
אנציקלופדיית פתיחות שחמט (ECO) מסמנת פתיחה זו בקוד E05.
ראו גם

תורת הפתיחות בשחמט
גמביט המלכה
פתיחת רטי
פיאנקטו
אליפות העולם בשחמט
הערות שוליים

↑  בוריס אברוך, רפטרטואר של רב אמן - 1. ד4, כרך 1, Quality Chess UK LLP, 2008, מסת"ב 978-1-90655-205-3
↑  נייג'ל דייוויס, לשחק את הקטלאנית, 1st Edition, Everyman Chess, 2009, מסת"ב 978-1-85744-591-6
↑  אנגוס דאנינגטון, לנצח עם הקטלאנית, International Chess Enterprises, 1997, מסת"ב 978-1-879479-69-2
↑  יאקוב נישטאד, לשחק את הקטלאנית: הווריאציה הפתוחה, Pergamon, 1987, מסת"ב 0-08-029741-2
| פתיחות שחמט |
| --- | --- | --- |
| פתיחות אב | משחק פתוח • משחק חצי פתוח • משחק סגור • משחק חצי סגור • פתיחת איגוף • פתיחה נדירה |  |
| פתיחות גמביט | גמביט אבנס • גמביט בודפשט • גמביט המלך • גמביט המלכה • גמביט המלכה הנדחה • גמביט המלכה הנרצה • פתיחה סקוטית • גמביט לטבי • הגנה אוסטרית • הגנת צ'יגורין • הגנה בלטית • הגנת מרשל |  |
| הגנה הודית | הגנת בנוני • גמביט בודפשט • פתיחה קטלאנית • הגנה נימצו-הודית • הגנת בנוני מודרנית • הגנה הודית של המלכה • הגנת גרינפלד • הגנה הודית של המלך • התקפת טורה • הגנה הודית מזרחית • התקפת טרומפווסקי • הגנה מקסיקנית |  |
| פתיחות הגנה | הגנה הודית של המלך • הגנה הודית של המלכה • הגנה הודית מזרחית • הגנה נימצו-הודית • הגנת נימצוביץ' • הגנה הולנדית • הגנה מודרנית • הגנת בנוני • הגנת פילידור • הגנת גרינפלד • הגנת אלכין • הגנת קארו-קאן • הגנת שני הפרשים • הגנה ברלינאית • הגנה צרפתית • הגנה סיציליאנית • פתיחת פירץ  • טנגו הפרשים השחורים • פתיחה רוסית |  |
| פתיחות התקפה | התקפת ריכטר-ורסוב • התקפת טרומפווסקי • התקפת טורה • התקפת הודג'סון • פתיחת לארסן |  |
| פתיחות שיטתיות | שיטת לונדון • שיטת קול |  |
| פתיחות ללא סיווג | פתיחה איטלקית • פתיחה אנגלית • פתיחת בירד • פתיחה ספרדית • פתיחה ספרדית, וריאצית ההחלפה • פתיחה וינאית (משחק וינה) •  פתיחת ארבעת הפרשים • פתיחת רץ המלך • פתיחה קטלאנית • פתיחת רטי  • פתיחת בארנס • פתיחת סארגוסה • פתיחה פולנית • פתיחת גרוב • פתיחת אנדרסן • פתיחת קלמנץ • פתיחת דורקין • פתיחת אמאר • פתיחת דאנסט • פתיחת וור • פתיחת דספרז • פתיחת מיזס • פתיחת ואנ'ט קרויג'ס |  |
| אחר | אנציקלופדיית פתיחות שחמט • מלכודות בפתיחה בשחמט |  |
ראו גם פורטל השחמט • קטגוריה:פתיחות שחמט • קטגוריה:שחמט
| --- | --- |
בקרת זהויות :  GND: 4120551-0
קארה קויונלו

| --- | --- |


 
 ממשל
 משטר:  שאה, סולטאן
 שפה נפוצה:  טורקמנית
 עיר בירה:  תבריז
 גאוגרפיה
 יבשת:  אסיה
 היסטוריה
 הקמה:  ביטול היותו וסאל של הסולטנות הג'לאירית
 תאריך:  1375
 פירוק:   
 תאריך:  1468
 ישות קודמת:  הסולטנות הג'לאירית
 ישות יורשת:  אק קויונלו, השושלת הטימורית
 דמוגרפיה
 דת:  אסלאם שיעי
 
קארה קויונלו (בטורקית: qara - שחור, qoyun - כבש: מילולית "בעלי הכבש השחור"; באזרית: Qaraqoyunlu; בפרסית: قراقویونلو) היה איחוד של שבטי אוע'וז נוודים טורקיים ושושלת טורקית שהתקיימו בין המאות 14 - 15 בדרום-מערב אסיה.
כל עוד היו וסאלים של הסולטנות הג'לאירית שלטו בבגדאד, תבריז, מוסול והראט נחשבה לעיר הבירה שלהם. כשיצאו משליטת הג'לאירים, הם יצרו ברית אסטרטגית נגד טימור לנג שלמרות זאת כבש את האזור וגרם לשליט קארה קויונלו קארה יוסוף לברוח ולהסתתר אצל הממלוכים במצרים. רק ב-1406 הצליח קארה יוסוף להחזיר לעצמו את השלטון בתבריז ורק ב-1410 החזיר את השליטה בבגדאד.